Akken id-yenna M.A.SALHI deg Usegzawal n tewsatin n yiḍrisen n tmaziɣt-taqbaylit «Timseɛraq d tawsit taseklant ibedden ɣef wurar s wawal, ama deg talɣa n tefyar ama deg unamek-nsent26». H. BASSET seg wid ixedmen tazrawt ɣef temseɛraq.Yufa, di tallit-nni i-deg yura adlis-ines, belli leqbayel sɛan timseɛraq maca imussnawen ur rrin ara lwelha-nsen ɣersent.Yenna-d:«Timseɛraq, ggtentɣer yimaziγen,akken iggtent ula deg tsekliwin tiɣerfanin niḍen. Maca, imussnawen, ur zzin ara γu-sent aṭas yimnuda. Ciṭ kan i nesεa seg-sent27». Ihi, timseεreqt, d tawsit mucaεen. Yenna-d H. BASSET, timseɛraq yellan ɣer leqbayel, ur mgaradent ara ɣef temseɛraq yellan di tsekliwin n yigduden niḍen seg tama n ugbur imi timseɛraq-agi mmalent-d asteqsi yuḥwaǧen tiririt.